**ΤΟ ΒΙΒΛΙΟ ΤΗΣ ΙΣΤΟΡΙΑΣ Β΄ΓΥΜΝΑΣΙΟΥ ΣΕ ΕΡΩΤΗΣΕΙΣ ΚΑΙ ΑΠΑΝΤΗΣΕΙΣ.**

**II. ΕΞΩΤΕΡΙΚΑ ΠΡΟΒΛΗΜΑΤΑ ΚΙ ΑΝΑΔΙΟΡΓΑΝΩΣΗ ΤΟΥ ΚΡΑΤΟΥΣ**

 **Ο Ιουστινιανός και το έργο του (6ος αι. μ. Χ.)**

***1. Ποιο το βασικό πολιτικό σύνθημα του Ιουστινιανού;***

Ένα Κράτος, μία Εκκλησία, μία Νομοθεσία.

***2. Ποια τα βασικά σημεία της εσωτερικής πολιτικής του Ιουστινιανού;***

α) Προσπάθησε να περιορίσει τη δύναμη των μεγάλων γαιοκτημόνων των επαρχιών,

β) ισχυροποίησε την Ορθοδοξία, καταδιώκοντας την αρχαία θρησκεία (κλείσιμο *Νεοπλατωνικής Ακαδημίας* της Αθήνας, 529),

 γ) κωδικοποίησε το Ρωμαϊκό Δίκαιο.

***3. Ποια εσωτερικά προβλήματα αντιμετώπισε ο Ιουστινιανός;***

Οι δήμοι των Βένετων και των Πράσινων, αθλητικές οργανώσεις πολιτική ισχύ, επαναστάτησαν (*Στάση του Νίκα,* 532), αλλά ο Ιουστινιανός με τη βοήθεια της γυναίκας του,

Θεοδώρας, κατέστειλε την επανάσταση κι ισχυροποίησε τη δύναμη της Αυτοκρατορίας.

***4. Ποιο το νομοθετικό έργο του Ιουστινιανού;***

Η κωδικοποίηση των νόμων έκανε πιο εύκολη την απονομή της δικαιοσύνης.

 Εκδόθηκε:

 ο Ιουστινιάνειος Κώδικας,

ο Πανδέκτης (= γνώμες ρωμαίων ειδικών),

οι Εισηγήσεις (=εγχειρίδιο για τους σπουδαστές της Νομικής),

οι Νεαρές (=νέοι νόμοι).

***5. Ποιους εχθρούς είχε να αντιμετωπίσει ο Ιουστινιανός;***

Η εξωτερική πολιτική απέβλεπε στην αποκατάσταση της Ρωμαϊκής Οικουμένης, παίρνοντας χαμένα εδάφη στη Δύση. Εχθροί ήταν οι Βάνδαλοι, οι Οστρογότθοι, οι Βησιγότθοι στη

Δύση και οι Πέρσες στην Ανατολή, με το βασιλιά τον οποίων, το **Χοσρόη**, υπογράφτηκε συνθήκη το 562. Δαπανήθηκαν τεράστια ποσά για κτίσιμο φρουρίων και για εξαγορά αντιπάλων. Οι διαρκείς πόλεμοι, πάντως, αδυνάτησαν την Αυτοκρατορία.

***6. Να περιγράψετε την Αγία Σοφία Κων/λης.***

Είναι το πιο λαμπρό οικοδόμημα της βυζαντινής τέχνης (εξαιρετικό κάλλος και μέγεθος). Ο ρυθμός της είναι βασιλική με τρούλο, ο οποίος μοιάζει να κρέμεται από τον ουρανό. Τα σχέδιά της έκαναν οι αρχιτέκτονες Ανθέμιος και Ισίδωρος.